**Okupatsioonirežiimide poolt represseeritud isiku seadus (lühend - ReprS)**

Asjatundjate komisjon (edaspidi *komisjon*) poliitilistel põhjustel represseeritud inimeste sotsiaalsete tagatiste küsimuse läbitöötamiseks.

Seadus kui ka komisjon on väga vajalik represseeritud isikutele, et nad tunneksid end turvaliselt ning riigi poolt hoituna. Represseeritute hulk järjest väheneb ning tegu on eakate inimestega, kes vajavad järjest rohkem abi nii tavaeluga toimetulekus kui ka neid puudutavates seadustes ja õigusaktides orienteerumiseks ning ka oma võimaluste ja õiguste teadmiseks. Seega vajavad represseerituid puudutavad teemad väga suurt tähelepanu ja analüüsi, et leida kõigile osapooltele parim ja jätkusuutlikum lahendus.

Komisjoni töökorralduse põhjal peab komisjon kolm korralist istungit aastas: kevadel, sügisel ja talvel. Istungi kestab kuni 120 min vaheajaga 15 min. Kahjuks on see aeg liiga lühike, et arutada teemasid süvitsi ja võtta vastu niivõrd olulisi otsuseid, pikemaid mõjusid analüüsimata.

Seaduse 4 punkt 1 lubab moodustada töörühmi.

Töörühmade ülesanne on istungitevahelisel ajal tegeleda probleemide ja küsimustele lahenduse leidmisega, ettepaneku vormistamisega, mida korralisel komisjoni istungil otsustamise ja seisukoha võtmiseks päevakorda lisada. Töörühmad suhtlevad omavahel veebi vahendusel ja vajadusel kohtudes. Praegu pole ühtegi töörühma moodustatud.

Ettepanek moodustada töörühmad:

a) kodukorra järgimise töörühm,

b) rahastuse korraldamise töörühm,

d) leinapäevade ja sündmuste töörühm,

e) Vabamu ja noorte kaasamise töörühm,

f) Balti riikide represseeritute suhtlemise ja veebilehe töörühm,

g) teabe vahendamise töörühm.

Palun komisjoni liikmetel avaldada oma arvamus ettepaneku kohta.

Lugupidamisega

Enno Uibo

Murtud Rukkilille Ühing